ཐོག་མ་ལྕགས་ཚ་གྲི་གུ་ཐང་དུ་ཆུ་གཞི་སྒང་དྲུག་བསྟན་སྲུང་དང་བླང་དམག་སྒར་དབུ་བརྙེས་སྐབས་དམག་གི་སྒྲིག་ཁོངས་སུ་ཞུགས་ཤིང་།དེ་ནས་མཚོ་སྣང་ཡ་མ་རོང་དུ་སྤོས་པ་དང་།དེ་རྗེས་ཨེ་ལྷ་རྒྱ་རི་དུ་སྤོས་མཚམས་དམག་སྒར་ནས་ལོ་༢༠ཡན་དང་ལོ་༤༠མས་མི་གྲངས་༤༠ལ་འཇབ་དམག་དང་དམག་དུང་བཅས་ཀྱི་སློབ་སྦྱོང་སྤྲད་སྐབས་དེར་ཞུགས།ལི་ཐང་ཨ་ཐར་དུ་ཨ་རིལ་རྒན་བཅས་ལྷ་རྒྱལ་རིར་འབྱོར་སྐབས་སློབ་སྦྱོང་ཚར་ནས་རྒྱུགས་སྤྲོད་དུས་ཡག་པོ་བྱུང་འདུག་ཅེས་བཀའ་གནང་།དེ་མཚམས་སུ་དམག་སྒར་གསུམ་ཚུར་བསྡམས་ནས་སྔོན་དུ་སློབ་སྦྱོང་ཐོན་མི་རེ་ནས་མི་༡༠༠རེར་སློབ་སྦྱོང་སྤྲད་དགོས་པ་དམག་སྒར་ནས་བཀའ་ཕེབས་པ་ལྟར་དེ་ལྟར་བྱས།དེ་རྗེས་ཡར་ལུང་ཕོ་བྲང་གཞིས་ཀར་ཕྱིན་པ་དང་།༧གོང་ས་མཆོག་ར་མ་གྲུ་ཁ་ནས་མོན་རྟ་དབང་བར་དུ་ཕེབས་སྐྱེལ་ཞུས།དེ་རྗེས་ཕར་ལོག་ནས་རྒྱ་དམག་དང་འཐབ་འཁྲུགས་ཐེངས་མང་བྱས་པ་དང་།ཨ་འབྲུག་སྦྱིན་བདག་དམག་སྒར་ལྷོ་ནས་ཟན་གྱེ་ར་ལ་སྤོས།ཀོང་པོ་ནས་སྡེ་དགེ་དང་ཨ་མདོའི་དམག་གསང་སྔགས་ཆོས་གླིང་དུ་འབྱོར་སྐབས་ཟན་གྱེ་རར་རྒྱ་དམག་གིས་བཀག་ནས་ཡར་འགྲོ་མ་ཐུབ་པར་རྩ་རི་ཕྱི་བསྐོར་རྒྱབ་ནས་རྒྱ་གར་མེ་སུ་མ་རིར་འབྱོར།དེ་ནས་མི་གྲངས་༥༠༠ཐམ་པ་ཌལ་ཧོར་དུ་སློབ་སྦྱོང་ལ་བཏང་བ་ལྟར་ཕྱིན་པ་དང་།དེ་སྐབས་དམག་སྤྱི་ཨ་མདོ་ཁྲ་མོ་དང་སྨར་ཁམས་བློ་གསལ་གཉིས་འབྱོར་ནས་རྒྱ་གར་དམག་སྡེ་ཨང་༢༢ནང་དུ་གང་ཚུད་ཕྱིན་པ་ལྷག་འཕྲོས་ཀུ་ལུ་མ་ན་ལི་ལམ་བཟོ་དང་གཞིས་ཆགས་བཅས་སུ་ཞུགས་པའི་ལོ་རྒྱུས་སྙིང་བསྡུས་སུ།